
Auctore  JOANNE  CAROLO  OGILVIE. 


<f~ \MN£M  aetatem,  utrumque  sexum,  hic  mor- 
bus  interdum  adoritur.  Alios  tamen  mul¬ 
to  potius  quam  alios  infestat  ;  feminas  scilicet 
quam  viros,  illasque  praecipue  per  id  vitae  spa¬ 
tium,  quo  corpore  sano  lluunt  menses.  Hoc 
enim  fluxu,  quacunque  de  causa,  vel  omnino 
cohibito,  vel  nimis  parco  evadente,  varia  subo¬ 
riuntur  mala,  quibus  Haematemesin  annumerare 
licet,  quae  ideo  virgines  saepius  quam  matronas 
afficit.  Inter  viros  autem  senes  potius  quam  ju¬ 
venes,  atque  prae  caeteris  eos,  qui  victu  nimis  lauto 
vel  acri  usi  sunt.  Illis  item,  qui  morbo  labo- 

A  rant 

rant  hypochondriaco,  admodum  familiaris  esse 
dicitur. 

Signa,  quibus  incipit  morbus,  ut  plurimum  hu¬ 
jusmodi  sunt :  Dolor  scilicet  calorque  abdominis, 
ejusque  praesertim  partis  superioris,  oneris  vel  an¬ 
gustiae  sensus  in  regione  epigastrica  vel  in  hypo¬ 
chondriaca  utraque,  earundem  interdum  tumoris 
aliquantum,  pressusque  impatientia,  cardialgia,  sa¬ 
livae  profluvium,  anxietas  praecordiorum,  respira¬ 
tio  difficilis,  pectoris  aut  dorsi  punctiones,  crurum 
lassitudo  saepe  cum  sudoribus  incertis,  imprimis 
extremorum,  calore  et  frigore  sese  invicem  ex¬ 
cipientibus.  Interea,  pulsu  vario  arteriae  micant, 
vertigine  aut  dolore  caput  afficitur,  animusque 
interdum  deficit. 

Signis  his,  in  variis  exemplis,  diutius  vel  bre¬ 
vius  praegressis,  accedit  nausea  urgens  ;  et  post 
plurimos  vomendi  conatus  irritos,  anxios  atque 
vehementes,  vomitu  tandem  sanguis,  unacum  re¬ 
bus  alimentariis  quae  in  ventriculo  fuerant,  ejici¬ 
tur.  Morbo  hoc  laborantes  alvum  plerumque  ha¬ 
bent  adstrictam,  sed  praesertim  aliquamdiu  ante 
ejus  impetum.  Hoc  autem  decedente,  haud  raro 

fupervenit 

supervenit  diarrhoea  sanguinea,  praegressis  saepe 
torminibus  viscerumque  strepitu.  Nonnunquam 
etiam  totus  sanguis  effusus  per  alvum  dejicitur  : 
tum  malum  dicitur  Morbus  Niger ,  seu  Mela  na. 
I  Ii  autem  morbi  parum  inter  se  differunt ;  tum 
quod  ad  ipsorum  causas,  tum  quod  ad  medendi 
rationem. 

Sanguis  sic  ejectus,  et  quantitate  et  qualitate, 
multum  variat.  Colorem  habet  plerumque  sub- 
fuscum  vel  nigricantem  ;  atque,  caeteris  paribus, 
quo  diutius  vomitum  vel  dejectionem  signa  alia 
sint  praegressa,  eo  magis  nigret  sanguis  ejectus. 
Nonnunquam  autem  paroxysmo  subito  ingresso, 
vel  diu  perstante,  cum  vomitu  iterato,  sub  ejus 
prsesertim  fine  sanguis  prorsus  rubet.  Plerum- 
que  etiam  plus  minus  concretus ;  interdum  au¬ 
tem  penitus  fluit.  Quotiescunque  rubet,  fluidus 
licet  ejectus  sit,  protinus  concrescit.  Niger  au¬ 
tem,  nisi  concretus  ejiciatur,  nunquam  concres¬ 
cit.  Alias,  colorem  spissitudinemque  habet  pi¬ 
ceam.  Interdum,  nihil  nisi  serum  cruentum,  lo¬ 
turas  carnium  *  referens,  ejicitur.  Aliquando, 
graviter  olent  res  sic  ejcctee ;  alias,  odorem  habent 

A  2  fere 

*  Vide  Morgagni  de  Sed.  ct  Caus.  Morb.  epist. 
xlix.  0. 

fere  nullum.  Adeo,  nonnunquam,  commistus  est 
sanguis  cum  rebus  aliis,  quas  in  ventriculo  fue¬ 
rant,  ut  difficillime  detegatur. 

Ventriculo  sic  evacuato,  levatus  quodam¬ 
modo  videtur  aeger.  Morbus  in  nonnullis  om¬ 
nino  evanescit,  nunquam  rediturus.  In  pluribus 
autem  mitescit  solummodo,  et  iterum  ingraves¬ 
cit  ;  vel  si  omnia  signa  cessaverint,  post  aliquod 
tempus  admodum  incertum  redeunt,  et  nunc 
longiore,  nunc  breviore  temporis  intervallo,  re¬ 
petentes,  cibi  appetitum  minuunt,  vires  convel¬ 
lunt,  et  arteriarum  pulsus  debiliores  frequen- 
tioresque  reddunt.  Os  demum  fedum  fit,  et 
lingua  interdum  aphthis  obsidetur,  vultus  pal¬ 
let  et  collabitur.  Morbus  autem  diuturnitate  ac 
consuetudine  confirmatus,  gravius  atque  frequen¬ 
tius  repetit,  donec  aeger,  singulis  accessionibus 
magis  magisque  debilitatus,  lenta  demum  tabe 
conficiatur. 

Nec  vero  haec  omnia  omnibus.  iEgrum  in¬ 
terdum  accessus  ipse  jugulat.  Complures  autem 
sanguinem  diu  evomunt  sine  ullo  valetudinis  inr 
commodo,  ut  haud  raro  puellis  evenit,  mensibus 

obstructis. 

obstructis.  Nonnullis  etiam  non  soluin  innoxius 
est  hic  sanguinis  vomitus,  verum  etiam  ad  sanita¬ 
tem  conservandam  nonnihil  conferre  visus  est.  In 
quibusdam  enim  hominibus  ei  assuctis,  vel  omni¬ 
no  cohibitus  vel  tantum  interruptus  varios  attulit 
morbos,  redditus  autem  eosdem  sustulit  #. 

Signa,  quas  vomitui  quasi  praenuntia  su¬ 
pra  memoravimus,  saepissime,  quidem,  nota¬ 
biliter,  perque  tempus  satis  longum,  eundem 
antecedunt.  Alii  ventriculi  dolorem  nauscam- 
que  subinde,  alii  irritabilitatem  visceris  ejusdem 
morbidam,  per  annos  aliquot  ante  morbi  acces¬ 
sum,  passi  sunt.  In  quibusdam  autem  perbrevi 
soluin  tempore,  nec  plane,  apparent.  Nonnullis 
etiam  omnino  absunt. 

Quosdam  morbus  ipse  aggreditur  longe  aliter 
ac  supra  dictum  est.  Quidam,  anno  astatis  38vo, 
praecordiorum  anxietatem,  pondus  ad  scrobicu¬ 
lum  cordis,  lumborum  dorsique  dolorem,  ano¬ 
rexiam  orisque  amaritudinem,  diebus  XIV.  con¬ 
questus,  sensu  fubito  privatus  decidit,  magnarrt- 

que 

que  vini  fanguinis,  picem  referentis,  et  per  os  et 
per  anum  protinus  effudit 

Aliam,  cui  Haematemesis  jampridem  erat  sa» 
nata,  dolore  lateris  vehementi,  atque  totius  cor¬ 
poris  lassitudine,  per  dies  aliquot,  afflictam  vehe¬ 
mentes  aggressae  sunt  convulsiones  animique  deli¬ 
quium,  quo  decedente,  sanguis  confestim  per  os 
effluxit,  et  paulo  post,  magna  quantitate  per 
anum  est  dejectus  f. 


causa:. 

Ad  morbum  hunc  proclivitatem  dant,  lmo% 
Ea  quae  plenitudinem  corporis  inducunt ;  c2do , 
Ea  quae  sanguinis  congestionem  in  vasis  tantum 
Ipsius  ventriculi  efficiunt ;  et,  Stio,  Ea  quae  ven¬ 
triculi  vasa  debilitant. 

Varias  inter  causas,  quibus  oriri  putatur,  fere 
nullas,  apud  au  flores,  crebrius  memoratas  quam 
profluvia  consueta  suppressa  invenimus.  Nec 

revera 

*  Ric.hter,  Obs.  XXXVIII. 
f  Ibid.  Obs.  XXXIX, 

revera  negandum  est  talibus  Haeinatemesin  sa> 
pissime  induci.  Illos  enim  potissimum  infestat, 
qui  profluviis  periodicis  maxime  sunt  obnoxii ; 
iisque,  pra:  canteris,  temporibus  quibus  hxc  pro¬ 
fluvia  frequentius  supprimuntur. 

Ubi  fluxum  assuetum  obstructum  excipit  Hae¬ 
matemesis,  officiis  compluribus  salutiferis  sa:pe 
fungitur,  iisdem  intervallis  repetit,  atque  sup¬ 
pressa,  nec  fluxu  pristino  adhuc  reddito,  mala  in¬ 
ducit  iis  consimilia,  quae  ex  prioris  suppressione 
oriri  solent.  Iiiec  autem  plerumque  talia  sunt 
qualia  plenitudinem  universam  indicare  videntur, 
quae  corporis  conditio  haemorrhagias  saepe  indu¬ 
cere  plane  apparet.  Sed  an  mera  plenitudo  Ilae- 
matemesin  efficere  possit,  necne,  multum  dubito. 
Aliquid  praeterea  requiritur,  quod  sanguinem  in 
ventriculum  potius  quam  caetcras  corporis  partes 
impellat ;  cum  aliae  sint  partes,  per  quas,  ceteris 
paribus,  multo  facilius  quam  per  ventriculum 
sanguis  profluere  possit.  Complura  enim  san¬ 
guinis  profluvia  multo  crebrius  accidunt  quam 
Haematemesis. 

Fluxus,  quf  suppressi  morbum  hunc  potissi¬ 

me  efficiunt,  in  feminis  -sunt  menses,  in  viris 
hcemorrhois. 

Cadaveribus  eorum  sectis,  qui  Haematemesi 
mortui  sunt,  in  visceribus  quibusdam  chylopoe- 
ticis,  prsesertim  in  hepate  spleneque,  varia  appa¬ 
rent  morbida.  Horum  nonnulla,  sine  dubio, 
morbi  hujus  effectus  habenda  sunt.  Sed  multo 
plura  ipsius  causae  esse  videntur  -y  hepatis,  scili¬ 
cet,  splenis  pancreatisve  quidam  affectus,  qui 
sanguinis  congestionem  in  vasis  ventriculi  efE- 

O  O 

ciant.  Haec  enim  viscera  sanguinem  ex  aorta, 
per  truncum  eundem  arteriosum,  ac  ventriculus 
derivat.  Arteris  hujus  proprfe  partim  exeo  trun¬ 
co  recta,  partim  ex  arteriis  hepaticis  splenicisque 
proveniunt ;  unde  fit  ut  quo  minus  sanguinis 
horum  viscerum  alia  accipiant,  eo  plus  ad  alia 
transmittatur.  Hepatis  igitur,  splenis  pancrea¬ 
tisve  vasis  obstructis,  ventriculi  vasa  nimis  plena 
fiunt,  et  ideo  ad  morbum  hunc  valde  proclivia. 

Hepar  obstructum  non  solurn  sanguinis  arte¬ 
riosi  plus  justo  in  ventriculum  immittit,  verum 
etiam  venofum  tardat  ab  eo  refluentem,  quippe 
cui  per  venam  portarum  toti  transeundum  sit. 

Ven- 

Ventriculi  vasis  debilitandis  praHrue  no¬ 
cent  corrosiva  omnia,  venena,  <  t  quocunque  de 
genere  acria  in  ventriculum  demissa.  Ilsec  ple¬ 
rumque  vomitum  cruentum  fere  instanter  conci¬ 
tant  ;  sed  si  tam  mitiora  sint,  vel  copia  mia  ra, 
quam  qua;  hoc  efficiant,  proclivitatis  plus  minus- 
ve,  pro  viribus  ipsorum  atque  copia,  tantum  in- 
ducunt. 

Ratione  fere  eadem  morbum  inducunt  com¬ 
plura  ex  cibariis  usitatissimis,  spirituosa  scilicet, 

aromatica  omnia  atque  cibi  plerique  duri,  aut  sale, 

# 

fumo,  pipere  conditi  ct  indurati.  Haec  non  so¬ 
lum  ventriculi  vires  adeo  debilitant,  ut  officiis 
solitis  vix  fungi  possit,  verum  etiam,  appetitu  cibi 
fallace  pro  tempore  concitato,  officia  haec  adau¬ 
gent  quae  minui  potius  debent. 

Ebriositas  cibusque  nimis  stimulans,  post  ali¬ 
quod  tempus,  hepatis  aliorumque  viscerum  mala 
efficiunt,  quae  vasa  eorum  obstruunt,  ideoque  ad 
Haematemesin  duplici  ratione  hominem  reddunt 
proclivem. 

Quamvis  hoc  morbo  laborantes  diarrhoea  san¬ 
guinea  haud  raro  infestet ;  pluribus  tamen,  ut 

B  antea 

antea  diximus,  alvus  pertinaciter  est  adstrkta» 
Hoc  signum  in  puellis  praecipue  observatum  est  > 
quae  hujus  ijiorbi  accessiones  crebras  gravesque 
passas  sunt,  sine  ulla  alia  evidente  causa,  qua: 
effectus  tales  edere  potuisset. 

t 

Solus  est,  ni  fallor,  celeberrimus  Jacobus 
Hamilton,  Nosocomii  Regii  Edin  ensis  medicus 
senior,  qui  animum  in  hanc  causam  multum  in¬ 
tendit  ;  saltemve  primus  est  qui  consilium  me¬ 
dendi  inde  cepit.  Richterius  quidem  purgan¬ 
tibus  satis  libere  usus  est  ;  ad  haec  autem  decur- 
iit  per  paroxysmum  tantum,  quo  sanguinem  ef¬ 
fusum  evacuaret,  irritamenque  quod  ipse  vocat 
biliosam  amoveret.  Quum  contra  Doctor 
Hamilton,  in  casibus  saltem  jam  dictis,  hujus¬ 
modi  potissimum  remediis  ad  morbum  penitus 
tollendum,  persaepe  confidere  videatur.  T alia¬ 
que  ab  illo  administrata  remedia  tam  saepe  in  sa¬ 
lutem  cesserunt,  ut  dubitare  nequeam  quin  inter: 
Haematemesis  causas  alvi  durities  jure  sit  recen¬ 
senda,  multo  saepius  quam  a  priori  putavisse¬ 
mus. 

Quacunque  de  causa  morbus  primo  effectus 
sit,  haec  tamen  alvi  conditio,  quctkscunque  in- 

s»gnis,  malum  valde  adauget,  ideoque  medici  at¬ 
tentionem  jure  sibi  vindicat. 

Causae  Excitantes  habentur  vulnera,  ictus, 
contusionesque  circa  abdominis  partes  superiores, 
ex  alto  casus,  vel  denique  cdnatus  omnes  subiti 
ac  vehementes  ;  hos  enim  musculorum  respiran¬ 
di  omnium  contractiones  consentanea*  semper  co¬ 
mitantur,  ita  ut  viscera  abdominalia  aque  vehe¬ 
menter  ac  subito  comprimantur. 

Bilis  profluvium  inter  morbi  hujus  causas  a 
nonnullis  enumeratur  :  Hinc  fortasse  evenit  ut, 
in  hominibus  plenis  ac  biliosis,  ira  interdum  Ha> 
matemesin  excitaverit. 

Adolescenttjla  quasdam  *,  cui  menses  ad 
normam  linebant,  ncc  ulla  causa  Hxmatemesin 
effectura  adesse  videbatur,  nisi  quod  iracunda 
admodum  erat,  post  iram  vehementem  Haemate¬ 
mesi  est  correpta.  Medicamentis  purgantibus 
aliisque  frustra  tentatis,  vomitorium  tandem  da¬ 
tum  est,  et,  magna  vi  bilis  viridis  ex  ventriculo 
ejecta,  morbus  illico  solutus  est.  Nonne  pro- 

■  13  2  fluvii 

*  Vide  Richter’s  Med.  Sui  g.  Observ.  obs.  xxxvi . 

fluvii  aliquid  biliosi  indicare  videtur  oris  illa  ama¬ 
ritudo,  de  qua  saepissime  conqueruntur  qui  hoc 
morbo  aegrotant  ? 

RATIO  SIGNORUM. 

CUR  FiE MINIS  TANTO  FAMILIARIOR  QUAM 

VIRIS  *  ? 

Ex  supra  memoratis  videtur  hoc,  ex  parte 
saltem,  oriri  ex  illarum  ad  profluvia  consueta 
obstructa  proclivitate  majore.  Alia  autem  plu¬ 
rima  ad  idem  efficiendum  multum  conferunt. 
Vitam  magis  sedentariam  quam  viri  agunt,  atque 
intemperantiae  licet  ipsi  haud  ita  deditae,  victu 
tamen  multo  nimis  lauto,  pro  corporis  exercita¬ 
tione,  pleraeque  utuntur.  Hinc  oriuntur  pleni¬ 
tudo,  obesitas,  et  varii  ventriculi  morbi,  quo¬ 
rum  plurimi  visceris  hujus  vasa  magnopere  debi¬ 
litant,  atque  plus  aequo  sanguinis  ad  eum  invi¬ 
tant  y  unde  ad  Haematemesin  proclivitas. 

Pr/eterea 


*  Vide  Hoffman.  Biss*-  de  Vomitu  Cruento,  Th.  x. 

Prjtterea,  procreandi  inter  aetatem,  faeminac 
ad  corporis  plenitudinem,  plusquam  viri,  natura 
sunt  proclives  #  ;  fortasse  ut  melius  foetum  alant 
quem  gestare  debent. 

HoffmanI,  qui  multum  spasmo  utpote  cau- 
sce  proxima:  attribuit,  fjeminas  obnoxiores  putat 
ob  teneritudinem  earum  majorem,  quippe  qua: 
irritabilitatem  mobilitatemque  saepe  morbidam 
secum  aderat.  llae  autem  nimiis  et  corporis 
et  animi  motibus  concitatis,  distributiones  san- 
guinis  abnormes  elHciunt. 

E  sanguinis  evomiti  solo  aspectu  judicanti¬ 
bus  concludere  liceat,  nihil  nisi  venosum  plerum¬ 
que  per  ventriculum  effundi.  Hanc  autem  opi¬ 
nionem,  et  aliorum  profluviorum  analogia  et  alia 
hujus  morbi  propria  confutare  videntur.  Ftumi- 
nae,  quibus  multo  quam  viribus  familiarior  est,  ad 
plenitudinem  arteriosam  magis  sunt  proclives. 

“  Habent  enim,  faeminae  multorum,  fortasse  oin- 

* 

nium  animalium,  arterias  haud  parum  capaciores 
et  laxiores,  cum  venis  comparatas,  venasque  ipsas 
.  multo 

*  Vide  HofFman.  Diss.  de  Vomitu  Cruento,  Th.  x. 

f  Ibid. 

multo  minores  quam  mares  ejusdem  generis 
Observatione,  praeterea  inteiligimus  sanguinem 
in  ventriculum  vel  alvum,  quacunque  de  causa* 
receptum,  ibique  per  tempus  aliquod  retentum, 
talem  fieri  aspectu,  qualis  hoc  in  morbo  ejicitur. 
Quomodo  sic  mutetur  nondum  satis  constat. 
Haec  tamen  mutatio  cibique  concoctio  aliquid 
fortasse  inter  se  commune  habent.  Sanguis 
enim,  quo  diutius  est  retentus,  eseteris  paribus, 
eo  plus  mutatus.  Ubi  et  ore  et  ano  erumpit,  ut 
haud  raro  accidere  videmus,  prius  evomitur 
quam  alvo  dejici  incipiat :  atque  dejectus  (quippe 
cui  per  canalem  longiorem  transeundum  sit)  ni¬ 
grior  est  quam  vomitus.  Haud  tamen  hinc  Se¬ 
quitur  sanguinis  aspectum  semper  vere  indicare, 
quamdiu  ante  e  vasis  effusus  quam  e  corpore  e- 
jectus  fuit.  Cum  hsec  mutatio  aliis  quibusdam 
causis  partim  quoque  pendet  \  concoquendi  sci¬ 
licet  viribus,  sanguinis  conditione  cum  effunde¬ 
retur,  canalisque  parte  in  qua  effusus  sit. 

Pulsus  arteriarum  defectus  subitus,  extrema¬ 
rum  corporis  partium  frigus  vel  etiam  animi  de¬ 
liquium,  quse  hunc  prae  caneris  sanguinis  proflu¬ 
viis' 

*  G regor j  Conspect.  Med.  Tlieor.  par.  450. 

viis  comitantur,  neutiquam  a  sanguinis  amissi 
copia  tam  oriuntur,  quam  a  morbi  ipsius  vi  san- 
guinisque  effusi  in  ventriculum  actione.  Ilinc 
fit  ut  sanguinem  evomitum  signa  harc  plerumque 
antecedant;  ventriculo  evacuato  sensim  mitescant. 
Sanguinis  copia  ab  alia  parte  in  ventriculum 
etiam  sanum  recepta,  effectus  similes,  mitiores 
autem,  prtebet.  Haud  i  Itur  mirandum  est,  sj 
viscus  natura  adeo  sentiens  tenerumque  valde  la¬ 
boret  cum,  morbo  debilitatum,  sanguine  effuso 
irritetur,  ct  ■  i  ventriculo  sic  affecto  totum  corpus 
multum  consentiat. 

Hinc  quoque  causam  dare  possumus,  qua 
vires  vitae  circa  morbi  finem  tam  subito  dilaban¬ 
tur,  et  medicamenta  omnia  aegrum  tam  parum  ef¬ 
ficiant.  Frequentibus  enim  diuturnisque  mor¬ 
bi  accessionibus  non  solum  corpus  multum  debi¬ 
litatur,  verum  etiam,  ventriculi  viribus  sic  dele¬ 
bis,  refici  non  potest. 


1 6  DISSERTATIO  MEDICA, 

DIAGNOSIS. 

Morbi  quos  adeo  refert  ut  distinctione  eos 
inter  opus  sit,  sunt  praecipue  haemoptysis  et  san¬ 
guinis  a  naribus  posticis,  a  faucibus,  vel  ab  oeso¬ 
phago  profluvium. 

/ 

Haemoptysis  quidem  plerumque  ab  Haemate¬ 
mesi  facile  dignoscitur :  duo  tamen  morbi  adeo 
interdum  sese  invicem  referunt  ut  nisi  signis  om¬ 
nibus  attentissime  observatis,  vix  internosci  queant. 
Nec  hujus  vomitio  nec  illius  tussis  semper  sunt 
propria;.  Quum  enim  vomitus  et  tussis  sese 
mutuo  saepe  excitent,  eodem  tempore  accidere, 
ideoque,  an  e  pulmonibus  ventriculove  sanguis 
ejiciatur,  dubium  redder  e  possunt  *.  E  pulmo¬ 
nibus  nonnunquam  sanguis  sine  tusse  ulla  ex¬ 
creatur.  Si  quacunque  igitur  de  causa  concite¬ 
tur  vomitio,  eodem  tempore  quo  sic  exscreatur 
sanguis,  verisimile  est  medicum,  nisi  animo  at¬ 
tento  omnia  perscrutatus  fuerit,  deceptum  iri. 
Nec  omnino  quidem  incredibile  est,  talia  signa 

concurrere 

*  Vide  Culleids  First  Lines,  Paragr.  845, 

concurrere  posse  ;  quum  mire  inter  se  pulmones 
atque  ventriculus  consentiant. 

✓ 

Nec  minus  incertus  est  sanguinis  ejecti  aspec¬ 
tus.  Plerumque  licet  sanguis  e  ventriculo  ejec¬ 
tus,  longe  alium  ac  e  pulmonibus  extussitus  spe¬ 
ciem  prae  se  ferat ;  nonnunquam  autem  tam  ru¬ 
ber  *  evomitus  est  quam  e  pulmonibus  excreari 

solet,  et  interdum  etiam  nullis  rebus  alimentariis 

• 

admistis.  Contra  autem  talis  admixtio  in  qui¬ 
busdam  haemoptysis  exemplis  accidit ;  iis  scilicet 
in  quibus  vomitus,  inter  sanguinem  e  pulmonibus 
excreandum,  concitatur.  Ubi  spumosus  sanguis 
ejicitur,  a  pulmonibus  venisse  concludere  licet ; 
haud  tamen  contra  ab  iis  non  venisse  toties  con-» 
eludendum  est,  quoties  spuma  absit. 

Verum  tametsi  nullum  sit  signum,  quod  so¬ 
lum  sufficiat  ad  hoc  discrimen,  omnibus  tamen 
consideratis,  animoque  ad  aegri  aetatem  sexum¬ 
que  praecipue  verso,  alterum  ab  altero  morbo 
satis  accurate  dignoscere  possumus. 

HiEMATEMESis,  cum  aliis  profluviis  compara- 

C  tus, 

*  Vide  Richter’s  Obs,  xxxri. 

tus,  admodum  rara  est,  eosque  vix  unquam  ag* 
greditur  qui  ad  haemoptysin  maxime  sunt  pro¬ 
clives,  viros  scilicet  adolescentes.  His  autem 
si  fortasse  obveniat,  e  causis  fere  semper  oritur 
tam  manifestis  ut  morbi  naturam  satis  ostendant* 

In  Hsemetemesi  plerumque  sanguis  majori  co¬ 
pia  citiusque  erumpit  quam  in  haemoptysi,  neque 
hunc  epigastrii  dolores  aliaque  ventriculi  mala, 
quae  Haematemesin  indicant,  verum  manifesta 
pulmonum  morbi  signa  fere  semper  comitantur 
et  plerumque  antecedunt. 

Haemoptysi  affectus  haud  sanguine  ejecto  le¬ 
vatur  ut  in  Haematemesi  accidit.  In  hoc  morbo, 
pulsus  arteriarum  debiles  hunt  priusquam  sanguis 
jiciatur,  in  altero  non  nisi  magna  vi  sanguinis 
prius  exsputa. 

Quoties  sanguinis  per  os  ejectionem  et  vomi¬ 
tio  et  tussis  comitantur,  suscitandum* est  uter  prior 
acciderit.  Vomitionem,  quae  in  haemoptysi  oc¬ 
currit,  saepe  concitat  sola  tussis  et,  vice  versa.  Hae¬ 
matemesis,  pulmonibus  agitandis  vel  glottidi  irri¬ 
tanda,  tussim  concitare  potest. 

Certiores- 

Certiores  quoque  fieri  debemus  quomodo 
se  habeat  alvus.  In  Haematemesi  vel  astringitur 
vel  fluxu  afficitur  cruento,  plerumque  atro,  stupe 
ftutido.  Quotiescunque  alvum  sic  fluere  intelli- 
gamus,  haud  amplius  dubitandum  est  unde  ve¬ 
niat  sanguis,  qui  per  os  ejicitur. 

Sanguinis  vomitio  dejectioque  existere  pos¬ 
sunt  sine  ventriculi  morbo,  scilicet,  sine  Ilaema- 
temesi  strictius  dicta,  profluvio  nimirum  e  pha¬ 
rynge,  oesophago,  naribusve  posticis,  unde  san¬ 
guis  effusus  in  ventriculum  descendit  ;  et,  si 
magna  sit  copia,  hoc  viscus  adeo  irritat,  ut  sur¬ 
sum  vel  deorsum  expellatur.  Hanc  tamen  af¬ 
fectionem  haud  comitantur  dolor  ventriculi  pun¬ 
gens  calorque  supra  descripta  :  Signa  fere  omnia 
leviora  ;  nonnullaque  fere  seinper  adsunt,  qui 
fontem  profluvii  verum  indicant ;  dolor  scilicet 
gutturis  capitisve,  vertigo,  titillatio  faucium,  vel 
sanguinis  per  nares  anticas  fluxus. 

DE  CURATIONE. 

.?  ‘ 

Medendi  consilia  praecipua  duo  sunt :  I.  Pro¬ 
fluvium  sistere,  signaque  comitantia  levare  ;  et, 
II.  Cavere  ne  redeat  morbus. 

Signorum  gravissima  accessionem  comitantia, 
quippe  quae  a  sanguine  effuso  ventriculumque 
opprimente  manifeste  oriantur,  oppressionis  hu¬ 
jus  causa  remota,  sublevabuntur.  Ventriculus 
Igitur  quamprimum  exonerandus  est.  Sanguis 
enim,  praeterquam  quod  aegrum  anxietate  dolo¬ 
ribusque  cruciat,  ventriculo  etiam  irritando 
ejusque  vasis  debilitandis,  morbi  signa  omnia 
magis  magisque  augebit.  Praeterea,  nisi  ventri¬ 
culo  prius  evacuato,  nihil,  vel  minime  tantum, 
prosunt  medicamenta  quae  in  ventriculum  ipsum 
agere  debent  ;  nempe,  quia  superficiem  ejus  af¬ 
fectam  attingere  nequeant» 

Cavendum  est  tamen  ne,  In  hac  evacuatione 
afficienda,  remediis  utamur  magis  perniciosis, 
quam  malum  quod  tollere  cupimus  5  qua  de 


causa, 

causa,  medicamenta  purgantia  vomitoriis  pnefe- 
renda  sunt.  Vomitoria  enim,  ct  ventriculo  vis- 
cerihusque  vicinis  et  corpore  toto  vehementer 
agitatis,  nauseaque  molesta  concitata,  ventricu¬ 
lum  porro  debilitant  inque  eum  plus  justo  san¬ 
guinis  impellunt.  Purgantibus  autim,  ob  ean¬ 
dem  causam,  mitioribus  uti  debemus  ;  si  modo, 
ad  alvum  probe  evacuandam,  saiis  valeant. 

Haud  raro  accidit  ut  vomendi  conatus  con¬ 
stantes  impediant  ne  medicamentum  fere  ullum 
ventriculo  retineatur.  Rebus  sic  se  habentibus, 
multum  stepe  prosunt  lotiones  purgantes,  prae¬ 
sertim  ubi.  alvus  torpet ;  haec  enim  adstricta  sola 
vomitionem  nonnunquam  inducit,  soluta  eandem 
tollit.  Interdum,  adeo  valent  lotiones  ut,  adju¬ 
vante  sanguinis  effusi  stimulo,  alvus,  sine  aliis 
catharticis,  fuse  expurgetur,  vel  saltem  vomitio 
adeo  sedetur  ut  medicamenta  idonea  accipiat  re- 
tineatque  ventriculus. 

Morbum  hunc,  ut  supra  dictum  est,  haud 
i-aro  comitatur  diarrhoea  spontanea  ;  plerumque 
autem  hax  sero  venit,  nec  satis  valet ;  nunquam 

igitur  expectanda  est  aut  purgantium  usus  tem- 

* 

pestivus 

pestivus  negligendus ;  ne  quidem  si  levior  alvi 
fluxus  superveniat,  praecipue  si  torarna  comi¬ 
tentur  vel  tenesmus.  Purgantia  enim  mitiora, 
apte  cauteque  data,  non  solum  magis  efficaciter, 
verum  etiam  citius  faciliusque  alvum  exina¬ 
niunt. 

/ 

Omnibus  his  remediis  frustra  tentatis,  vel 
alio  quovis  modo  adeo  ventriculus  pacandus  est 
ut  medicamenta  idonea  retineat,  vel  aliis  reme¬ 
diis  paroxysmo  finis  est  imponendus. 

Ad  nauseam  vomitumque  immodicum  cohi¬ 
benda  varia  quotidie  dantur,  quorum  plurimis 
hic  quoque  uti  licet  ;  exceptis  autem  aromaticis 
fortioribus  et  quocunque  de  genere  calefacienti¬ 
bus.  Consilio  nostro  aptissima  videntur  acida 
quaedam  ;  praecipue  Carbonicum,  Acetosum, 
Sulphuricumque  satis  dilutum.  Horum  duo 
proxime  nominata  non  solum  vomitum  immodi¬ 
cum  cohibent,  verum  etiam,  utpote  adstringen- 
tia,  ad  sanguinis  profluvium  reprimendum  non¬ 
nihil  recta  conferre  possunt.  Quibusdam  in  ca¬ 
sibus,  saevissime  urgente  vomitu,  remediisque 
supradictis  nihil  juvantibus,  opium  maxime  pro¬ 
dest, 

dest.  In  hunc  finem,  forma  solida  nulloque 
cum  additamento,  dandum  est,  ad  semigranum, 
pro  re  nata  repetendum. 

i 

Dicant  fortasse  nonnulli  opium,  utpote  sti¬ 
mulans,  non  sine  magno  periculo  in  ventriculum, 
sanguinis  profluvio  affectum,  recipi  posse.  Nec 
dandum  est,  nisi  ad  irritationem  tollendam  mul¬ 
to  periculosiorem  ;  quicum  comparata,  opii  vis 
stimulans  sa?pe  fere  nihil  est.  Non  affirmare  in 
animo  est,  semper,  etiam  cum  talis  adsit  irritatio, 
opium  sine  periculo  dari.  Si  inflammationis  sig¬ 
na  comitentur,  vel,  corpore  pleno,  tales  mor¬ 
bum  excitaverint  causae,  quales  inflammationem 

% 

simul  inducant,  hoc  remedio  cautissime  utendum 
est ;  nec  unquam,  nisi  inflammationis  signis  cor- 
porisque  plenitudine  prius  sublatis.  His  autem 
peractis,  adeo  plerumque  mitescunt  ventriculi 
affectus,  ut  opio  rarissime  opus  sit. 

Quamprimum  vomitus  sedatur,  purgantia  mi¬ 
nime  nauseosa,  donec  soluta  fuerit  alvus,  su¬ 
mantur. 

Post  alvum  plene  expurgatam,  persistente 


tamen 

tamen  morbi  paroxysmo,  praesertim  si  sanguis 
in  ventriculum  adhuc  effundi  videatur  (sanguine 
scilicet  evomito  florido  rubro,  atque  levamine 
tantum  fugace  a  vomitione  accepto),  ad  alia  qux 
adversus  sanguinis  profluvium  pollent  remedia, 
confugiendum  est.  Horum  alia  aliis  hominibus 
conveniunt.  Sanguinis  missionem  perpauci  vel 
requirunt  vel  facile  tolerant,  exceptis  tamen  iis, 
quibus  opium  non  convenire  jam  monui.  Ple¬ 
rumque  utilissima  sunt  adstringentia  mitiora, 
praesertim  acida  supra  nominata.  Nonnunquam, 
vires  vitae  adeo,  per  accessionem,  deficere  vi¬ 
dentur  ut  medicamenta  cardiaca  dare  cogamur» 
Horum  optimum,  utpote  simul  adstringens,  est 
vinum  Lusitanicum  rubrum.  Frigus,  in  aliis 
quibusdam  sanguinis  profluviis  tam  salutare,  in 
hoc  etiam  nonnunquam  prodest.  Potus  frigidos 
crebris  haustibus  bibat  aeger  #  ;  sed  frigus,  aliter 
adhibitum,  anceps  remedium  esse  videtur.  Ex¬ 
ternum  enim,  utpote  quod  sanguinem  introrsum 
impellat,  ad  morbum  hunc  adaugendum  aptius 
videtur  quam  sublevandum.  Sanguinem  autem 


a 


*  Interdum  autem  Haematemesis  aqua  calida  copio¬ 
se  hausta  feliciter  tractata  est.— -Vide  Horhe’s  Life  o£ 
J.  Hunter, 

n  frigore  externo  introrsum  impelli,  exemplis 
fere  quotidianis  probatur ;  Diarrhcea,  scilicet. 
Dysenteria,  etiamque  Enteritide,  ex  hac  causa, 
exortis. 

Si  accessionem  induxerint  venena  vel  acria  in 
ventriculum  demissa,  hic  quamprimum  est  eva¬ 
cuandus  ;  vel  si,  quacunque  de  causa,  evacuari 
nequeat,  ingesta  lcedentia  copiose  diluenda  sunt, 
et  demulcenda,  sique  fieri  possit,  corrigenda. 

Q uod  evacuandi  modum  attinet ;  dum  putare 
liceat  nondum  vel  ex  parte,  vel  ex  toto,  venena 
Pylorum  transiisse,  medicamenta  vomitoria  pur¬ 
gantibus  jure  praeferuntur  ;  atque  talia  esse  et 
ita  dari  debent,  ut  quam  citissime  ventriculum 
evacuent.  Postea  vero,  vomitorio  etiam  pros- 
pere  cedente,  securitatis  gratia,  fortasse  idoneum 
erit  alvum  leniter  purgare  ;  male  autem  vel  im¬ 
perfecte  si  opus  suum  egerit  vomitorium,  in  pur- 
♦ 

gantibus  vel  lotionibus  tota  evacuandi  spes  sita 
est.  Cum  illis  tamen  demulcentia  atque  corri¬ 
gentia  recte  conjunguntur.  Interdum  hacc  sola 

D  malum 

malum  penitus  dimovent ;  nimirum  ubi  vomitus 
satis  validus  sponte  supervenerit. 


Ne  morbus  redeat,  causae  excitantes  quantum 
fieri  possit  evitandas  et  amovendae  sunt  ^  procli¬ 
vitas  vero  corrigenda. 

Cum  hic  morbus  fere  semper  secundarius  sit, 
morbi  primarii,  unde  provenit,  suis  quisque  reme= 
diis,  sunt  tollendi .  His  autem  sublatis  proclivi¬ 
tas  plerumque  sponte  discedit,  tum  que  supereat 
tantum,  ut  vasa  ventriculi  roboremus.  In  hunc 
finem  medicamenta  quasdam  roborantia  data 
sunt  $  sed  maxime  prosunt,  copia  modica,  diaeta 


satis  nutriens,  concoctu  facilis  et  quae  parum 
irritet,  exercitatio  lenis,  atque  vestitus  qualis  cu¬ 
tis  halitum  constanter,  sed  modice,  eliciat. 

